ADEVĂR ŞI MORALITATE 
Adevărul este cheia integrităţii 


Edward McLEAN 
West Hartford, SUA 


Vin în fața voastră ca un căutător, ca un ascultător, ca un observator... 

Mi s-a cerut să vă împărtăşesc astăzi câte ceva din experienţele trăite 
de mine, în calitate de căutător al adevărului şi a căilor acestuia care duc 
la bunătate, pace şi la unitatea familiei umane. Suntem cu toţii, în felul 
nostru, căutători ai adevărului. Şi suntem conştienţi de faptul că există 
multe căi de a ajunge la adevăr. Ştiinţa, teologia, filozofia ne conduc pe 
acest drum în căutarea acelui „Adevăr” care atinge inimile şi schimbă cur- 
sul vieților. 

Anthony de Mello povesteşte o veche istorioară hindu, numită „Cânte- 
cul păsării”. Discipolii aveau multe întrebări despre Dumnezeu. Învăţăto- 
rul le-a spus: „Dumnezeu este necunoscutul şi ceea ce nu poate fi cunoscut. 
Orice afirmaţie făcută despre el, orice răspuns la întrebările voastre nu este 
decât o distorsionare a adevărului”. Discipolii au rămas uimiți. „Atunci de 
ce mai vorbiți despre el?”, au întrebat. Şi învățătorul le-a răspuns: „De ce 
cântă pasărea? Pasărea nu cântă pentru că ar avea ceva de spus, ci pentru 
că are un cântec de cântat...” 

Cuvintele celor ce învață sunt de înțeles. Cuvintele învățătorului nu 
sunt de înțeles. Cuvintele lui trebuie ascultate aşa cum ascultăm şuiera- 
tul vântului printre ramurile copacilor, susurul râului şi cântecul păsării. 
Toate acestea trezesc un sentiment în inimă, care este dincolo de orice 
cunoştinţă. Această trezire a inimii este o Călătorie Spirituală, care ne con- 
duce la adevărul de dincolo de orice înțelegere. Este un proces ce porneşte 
de la intelect, de unde analizăm adevărul, spre acel loc sacru, în adâncul 
sufletului unde întâlnim divina personificare a adevărului însuşi, care ne 
conduce pe cărările bunătăţii, păcii, reconcilierii şi spre unitatea universu- 
rilor noastre personale, profesionale şi politice. 

Şi cum are loc această trezire a inimii? Cum se desfăşoară această că- 
lătorie interioară? Cum îl găsim pe acest Dumnezeu al Adevărului şi al 
Moralităţii? Nu-l găsim noi. Dumnezeul Adevărului şi al Moralităţii ne 
găseşte pe noi. „Deoarece doar atunci când studentul este pregătit, soseşte 
profesorul”. 

Pregătirea pentru această întâlnire necesită două lucruri: Spaţiu şi Li- 
nişte. Primul lucru pe care trebuie să-l fac în fiecare dimineață — fără a fi 

distras de ziar sau radio — este să mă agez într-un loc liniştit, să creez un 
spațiu, să invit Duhul să intre în acest spațiu şi aştept în linişte... Când 
am terminat, braţele par să mi se deschidă spre a îmbrăţişa întreaga lume 
— deoarece în acea întâlnire sfântă toate problemele, durerile, resentimen- 
tele mele etc. par să se topească şi să dispară —, pacea mă stăpâneşte din 
nou şi iubirea îmi inundă iar sufletul... Sunt iarăşi în pace cu lumea... nu 
mai am duşmani şi bucuria mea este completă... Inima mi-a fost dezarma- 
tă... barierele au fost înlăturate, sunt una cu întreaga creaţie, în armonie 
cu Universul, din nou reconectat cu Sursa... Sunt din nou acasă, în familia 
lui Dumnezeu. „Acolo unde”, aşa cum spune sfântul Paul, „nu mai există 
evrei sau greci, sclavi sau oameni liberi, bărbaţi sau femei”. 


Suntem o singură familie! 


Cred că suntem de acord că cea mai mare provocare a lumii de astăzi 
este: cu toate religiile diferite care există, culturi, politici, limbi şi, da, chiar 
istorii ale conflictelor, atât de demult, cât şi recente, cum vom fi capabili să 
trăim împreună pe această planetă într-o societate care să fie atât civilă, 
cât şi dreaptă pentru toți? 

Cred că „Adevărul” ne va elibera. Va îndepărta ura, violența, lăcomia, 
suspiciunea, va alunga dorința de răzbunare. Şi, în calitate de creştin, cred 
că acel Adevăr ce ne va elibera este o Persoană, Isus, Fiul Tatălui, care 
a spus: „Eu sunt calea, adevărul şi viața” (n 14,6), iar lui Pilat i-a spus: 
„Pentru aceasta m-am născut, pentru aceasta am venit în această lume 
pentru a da mărturie despre adevăr” (In 18,27). 

Adevărul fundamental pentru lumea de astăzi este acesta: suntem cu 
toţii copiii unicului Dumnezeu! Aparținem cu toţii aceleaşi familii! Suntem 
cu toţii frați şi surori, unul altuia. Şi acesta este Adevărul, cheia Morali- 
tății, Integrităţii şi a Bunei Conduite în cadrul familiei lui Dumnezeu - a 
familiei națiunilor. Acesta este adevărul pe care îl caut la începutul fiecărei 
zile. 

Să ne amintim promisiunea făcută de Dumnezeu lui Ezechiel: 


Vă voi scoate dintre neamuri, vă voi aduna din toate țările, şi vă voi duce iarăşi 
în ţara voastră [aproape de inima lui Dumnezeu]. Vă voi stropi cu apă curată 
şi veţi fi curăţaţi; vă voi curăța de toate spurcăciunile voastre şi de toți idolii 
voştri. Vă voi da o inimă nouă şi voi pune în voi un duh nou; voi scoate din 
trupul vostru inima de piatră şi vă voi da o inimă de carne. Voi pune Duhul 
meu în voi... şi voi veţi trăi (...) Voi veți fi poporul meu şi eu voi fi Dumnezeul 
vostru (Ez 36,24-28). 


In încercarea mea de a crea acel spaţiu în care îl voi invita apoi pe Duhul 
Domnului, îmi urmez respirația. Devine o rugăciune de cerere — inspirând 

Duhul dătător de viaţă, şoptesc „Umple-mă”, şi apoi, expirând, spun „Go- 
leşte-mă”. Uneori trebuie să eliberam acest spațiu de unele lucruri ce în- 
tunecă sufletul, cum ar fi: dureri trecute, resentimente, îngustimea minţii, 
mândria, aroganţa... frica şi suspiciunea, pentru a face loc darurilor dătă- 
toare de viață aduse de Duh. 

În acest Spaţiu sfânt, pe măsură ce liniştea se intensifică, Duhul pătrunde, 
aducând cu el daruri care sensibilizează inima şi transformă sufletul. Şi, 
puţin câte puţin, devenim conştienţi de această legătură reciprocă; de fap- 
tul că suntem cu toții membri ai aceleaşi unice familii a lui Dumnezeu. Şi 
astfel, devenim capabili să iubim ceea ce ni se pare că nu poate fi iubit... să 
iertăm ce pare de neiertat... şi să facem ceea ce considerăm că nu poate fi 
făcut. Devenim capabili să stăm împreună, să ne ajutăm reciproc, să vinde- 
căm, să iertăm, să ne împăcăm, să fim alături de cei care au nevoie de noi şi 
să fim din nou un singur popor. „«Şi voi veţi fi poporul meu», a spus Iahve, 
«şi eu voi fi Dumnezeul vostru»” (Ez 36,28). 

Darurile Duhului, care ne deschid inima către Dumnezeul creator şi 
care ne deschid braţele pentru a îmbrăţişa lumea, sunt: Dragostea, Bu- 
curia, Pacea, Răbdarea, Bunătatea, Blândețea, Credinţa şi marele dar ce 
le uneşte pe toate acestea — Reverenţa: Reverenţa față de Dumnezeu, Re- 
verența față de viață, Reverenţa față de noi înşine şi Reverenţa reciprocă 
față de fiecare. 

„Adevărul” la fel ca şi „Speranţa” scriitoarei Emily Dickinson: 


Îşi face lăcaş în sufletul nostru, 
Îşi cântă cântecul 

Fără cuvinte 

Şi nu se opreşte niciodată. 


În călătoria voastră, prieteni, 

Pătrundeţi adesea 

In acea cămăruță sacră 

A inimii voastre 

Şi ascultați acea muzică 

Pe care o veţi auzi când veți fi destul de liniştiţi; 

Este Cântecul Păsării, 

Pulsaţia eternă, dătătoare de viață, Duhul lui Dumnezeu. 


